Blaze7451/Wiki-th-20250601 huggingface dataset:
ภาวะลดรูป

ในทางคณิตศาสตร์ ภาวะลดรูป (degeneracy, degenerate case) หมายถึง กรณีจำกัดที่ทำให้คลาสของวัตถุหนึ่ง ๆ เปลี่ยนคุณสมบัติธรรมชาติไปจนกลายเป็นคลาสของวัตถุชนิดอื่น ซึ่งมักจะเป็นคลาสที่เรียบง่ายกว่า ตัวอย่างเช่น- จุดเป็นภาวะลดรูปของรูปวงกลม ซึ่งมีรัศมีเท่ากับศูนย์- รูปวงกลมคือภาวะลดรูปของรูปวงรี ซึ่งมีความเยื้องศูนย์กลาง (eccentricity) เท่ากับศูนย์- เส้นตรงคือภาวะลดรูปของเส้นโค้งพาราโบลา ซึ่งวางทับอยู่บนระนาบสัมผัส (tangent plane)- ส่วนของเส้นตรงเป็นภาวะลดรูปของรูปสี่เหลี่ยมมุมฉาก ซึ่งมีความยาวของด้านคู่หนึ่งเท่ากับศูนย์- เส้นโค้งไฮเพอร์โบลามีภาวะลดรูปเป็นเส้นตรงสองเส้นที่ตัดกันที่จุดจุดหนึ่ง ซึ่งวางทับอยู่บนเส้นกำกับ (asymptote)- เซตที่ประกอบไปด้วยสมาชิกที่เป็นจุดเพียงจุดเดียว คือภาวะลดรูปของความต่อเนื่อง (continuum) บนเส้นจำนวนจริง- ตัวแปรสุ่มที่สามารถมีได้เพียงค่าเดียวมีการแจกแจงแบบลดรูป (degenerate distribution)- ทรงกลมคือภาวะลดรูปของทอรัสที่แกนของการหมุนผ่านจุดศูนย์กลางของรูปวงกลมที่ใช้สร้าง มากกว่าที่จะอยู่ภายนอกของรูปวงกลม- รูปสามเหลี่ยมลดรูปจะมีจุดยอดทั้งสามร่วมเส้นตรงเดียวกัน
หมวดหมู่:คณิตศาสตร์มูลฐาน
หมวดหมู่:มโนทัศน์ทางคณิตศาสตร์
อ่างเก็บน้ำแม่ต๋ำหลวง

อ่างเก็บน้ำแม่ต๋ำหลวง  ตั้งอยู่ที่บ้านทุ่งกล้วย หมู่ที่ 5 ตำบลบ้านเอื้อม อำเภอเมือง จังหวัดลำปาง สร้างขึ้นตามแนวพระราชดำริ เพื่อประโยชน์เพาะปลูกของราษฎรทั้งหมด 7 หมู่บ้านได้อย่างทั่วถึงโดยในฤดูฝนครอบคลุมพื้นที่ประมาณ 2,600 ไร่  และในฤดูแล้งประมาณ 600 ไร่ 
ลักษณะอ่างเก็บน้ำ เป็นทำนบดิน ขนาด สันทำนบกว้าง 8.00 ม. ยาว 139.00 ม. สูง 20.00 ม. เริ่มเก็บกักน้ำตั้งแต่ต้นปี พ.ศ. 2549

**อ้างอิง**
  อ่างเก็บน้ำแม่ต๋ำหลวงอันเนื่องมาจากพระราชดำริ จ.ลำปาง
แม่ต๋ำหลวง
หมวดหมู่:โครงการอันเนื่องมาจากพระราชดำริ
หมวดหมู่:สิ่งก่อสร้างในอำเภอเมืองลำปาง
เขื่อนราษีไศล

เขื่อนราษีไศล  เป็นเขื่อนคอนกรีต มีบานประตูระบายน้ำ 7 บาน กั้นแม่น้ำมูลที่บ้านห้วย-บ้านดอน  ตั้งอยู่ อำเภอราษีไศล จังหวัดศรีสะเกษ เขื่อนเริ่มเก็บกักน้ำในปี พ.ศ. 2536

** ประวัติ**
เขื่อนราษีไศล เป็นเขื่อนในกลุ่มโครงการผันน้ำโขง-ชี-มูล ภายใต้การดูแลรับผิดชอบของกรมพัฒนาและส่งเสริมพลังงาน กระทรวงวิทยาศาสตร์ เทคโนโลยีและการพลังงาน เพื่อทำการผันน้ำจากแม่น้ำโขง แม่น้ำชี แม่น้ำมูล มาแก้ปัญหาการขาดแคลนน้ำในพื้นที่ 4.98 ล้านไร่ในเขตภาคอีสาน โดยใช้งบประมาณกว่า 2.28 แสนล้านบาท ใช้เวลาดำเนินการก่อสร้างกว่า 2 ปี
เขื่อนราษีไศล ก่อสร้างโดยการอนุมัติของคณะรัฐมนตรี เมื่อปี พ.ศ. 2532 ให้ก่อสร้างเขื่อนปิดกั้นแม่น้ำมูลที่บริเวณบ้านห้วย อำเภอราษีไศล จังหวัดศรีสะเกษ เป็นฝายยางเก็บน้ำไม่เกินตลิ่ง ตั้งงบประมาณไว้ 140.97 ล้านบาท แต่มีการดำเนินการก่อสร้างจริงในระหว่างปี พ.ศ. 2535 ถึง พ.ศ. 2536 และก่อสร้างเป็นเขื่อนคอนกรีตเสริมเหล็ก งบประมาณ 871.9 ล้านบาทแทน


**ระเบียงภาพ**

**อ้างอิง**
หมวดหมู่:โครงสร้างพื้นฐานในจังหวัดศรีสะเกษ
ราษีไศล
หมวดหมู่:อำเภอราษีไศล
หมวดหมู่:แม่น้ำมูล
หมวดหมู่:ก่อตั้งในประเทศไทยในปี พ.ศ. 2535
ดีเพ็นด์ออนยู

ดีเพ็น ออน ยู (Depend on you) เป็นซิงเกิลที่ 5 ของอายูมิ ฮามาซากิ  วางจำหน่ายเมื่อวันที่ 9 ธันวาคม  พ.ศ. 2541  เปิดตัวสัปดาห์แรกในอันดับที่ 6 ของออริกอนชาร์ตด้วยยอดขาย 37,000 แผ่น  เพลง WHATEVER เป็นเพลงปิดของรายการ "COUNT DOWN TV" ทางช่องทีบีเอส  และเป็นเพลงเปิดของเกม "เธาซันอาร์มส์" ของเครื่องเพลย์สเตชัน  ส่วนหน้าบีของซิงเกิลนี้คือเพลง Two of us ก็เป็นเพลงปิดของเกมเธาซันอาร์มส์เช่นกัน
ซิงเกิล Depend on you ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 27 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 159,000 แผ่น

**รายชื่อเพลง**

**8 ซม.**
# Depend on you 
# Two of us 
# Depend on you〜Instrumental〜 

**12 ซม.**
# Depend on you "Original Mix" 
# Two of us "Original Mix" 
# Depend on you "Dub's electro Remix" 
# Depend on you "44XL DUB" 
# Depend on you "BODYGUARD MIX" 
# Two of us "PPS CONNECTION MIX" 
# Two of us "touch of mahogany mix 
# Depend on you "Original Mix -Instrumental-" 

**การแสดงสด**
 8 ธันวาคม พ.ศ. 2541 - Utaban - "Depend on you"- 11 ธันวาคม พ.ศ. 2541 - Music Station - "Depend on you"- 16 ธันวาคม พ.ศ. 2541 - Pocket Music  - "Depend on you"- 19 ธันวาคม พ.ศ. 2541 - CDTV - "Depend on you"- 21 ธันวาคม พ.ศ. 2541 - Hey! Hey! Hey! Christmas Special - "Depend on you"- 24 ธันวาคม พ.ศ. 2541 - Happy Christmas Special - "Depend on you"- 25 ธันวาคม พ.ศ. 2541 - Music Station Special Live - "Depend on you" และ "YOU"- 30 ธันวาคม พ.ศ. 2541 - Super Live 98 - "Depend on you"- 31 ธันวาคม พ.ศ. 2541 - CDTV 1998-1999 Special Live - "Depend on you"- 23 มกราคม พ.ศ. 2542 - Pop Jam - "Depend on you"- 3 มีนาคม พ.ศ. 2542 - Japan Gold Disc Awards - "Depend on you"- 22 ธันวาคม พ.ศ. 2542 - Fresh Live - "Depend on you"

**เวอร์ชันยุโรป**
ในปี พ.ศ. 2547 ซิงเกิล Depend on you ได้วางจำหน่ายในทวีปยุโรป  โดยซีดีซิงเกิลได้จำหน่ายในประเทศเยอรมนี  ส่วนในต่างประเทศจะอยู่ในรูปของดิจิทัลซิงเกิล

**รายชื่อเพลง**
# "Depend on you" (Svenson & Gielen radio edit) 
# "Depend on you" (DJ Shog radio edit) 
# "Depend on you" (DJ Shog dub mix) 
# "Depend on you" (Svenson & Gielen club mix) 
# "Depend on you" (Svenson & Gielen instrumental mix) 

**ชาร์ต**
ออริกอนชาร์ต (ในญี่ปุ่น)

**8 ซม.**

**12 ซม.**

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 -  ข้อมูลของออริกอน
หมวดหมู่:เพลงในปี พ.ศ. 2541
หมวดหมู่:ซิงเกิลในปี พ.ศ. 2541
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
ฟอร์มายเดียร์...

ฟอร์ มาย เดียร์... (For My Dear...) เป็นซิงเกิลที่ 4 ของอายูมิ ฮามาซากิ  วางจำหน่ายเมื่อวันที่ 7 ตุลาคม  พ.ศ. 2541  เปิดตัวสัปดาห์แรกในอันดับที่ 9 ของออริกอนชาร์ตด้วยยอดขาย 74,000 แผ่น  เพลง For My Dear... เป็นเพลงโฆษณาเครื่องดื่มโคล่าของบริษัทโมรินากะ  และเพลงนี้ถูกบรรจุอยู่ในอัลบั้ม A Song for XX ของอายูมิ
ซิงเกิล For My Dear ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 33 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 97,000 แผ่น

**รายชื่อเพลง**

**8 ซม.**
# For My Dear... 
# For My Dear... ～Acoustic Version～ 
# For My Dear... ～Instrumental～ 

**12 ซม.**
# For My Dear... "Original Mix" 
# For My Dear... "Acoustic Version" 
# A Song for ×× "she shell REPRODUCTION" 
# FRIEND II "JAZZY JET MIX" 
# As if... "Dub's L.B.M Remix"  
# For My Dear... "Original Mix -Instrumental-" 
# For My Dear... "Acoustic Version -Instrumental-" 

**การแสดงสด**
 9 ตุลาคม พ.ศ. 2541 - Super Dream Live - "For My Dear…"- 17 ตุลาคม พ.ศ. 2541 - Pop Jam - "For My Dear…"- 24 ตุลาคม พ.ศ. 2541 - CDTV - "For My Dear…"- 30 ตุลาคม พ.ศ. 2541 - Music Station - "For My Dear…"- 9 พฤศจิกายน พ.ศ. 2541 - Hey! Hey! Hey! - "Depend on you"

**ชาร์ต**
ออริกอนชาร์ต (ในญี่ปุ่น)

**8 ซม.**

**12 ซม.**

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 -  ข้อมูลของออริกอน
หมวดหมู่:เพลงในปี พ.ศ. 2541
หมวดหมู่:ซิงเกิลในปี พ.ศ. 2541
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
ไฮเนเก้น

โลโก้
ไฮเนเก้น (Heineken, ˈɦɛinəkə(n) (ไฮเนอเกิน)) เป็นเบียร์ของประเทศเนเธอร์แลนด์ เป็นเบียร์ประเภทลาเกอร์ มีแอลกอฮอล์ประมาณร้อยละ 5 โดยปริมาตร ผลิตโดยบริษัทไฮเนอเกิน บริษัทยักษ์ใหญ่สัญชาติเนเธอร์แลนด์ โดยมีจุดเริ่มต้นจากโรงเบียร์เล็กๆ ณ กรุงอัมสเตอร์ดัมในธุรกิจครอบครัวของเคราร์ด อาดรียาน ไฮเนอเกิน ชาวดัตช์ เมื่อปี ค.ศ. 1864 จุดเด่นคือบรรจุภัณฑ์ขวดสีเขียวและดาวสีแดง

**ประวัติ**
เมื่อวันที่ 15 กุมภาพันธ์ ค.ศ. 1864 เคราร์ด อาดรียาน ไฮเนอเกิน ในวัย 22 ปีขอทุนจากมารดาในการเข้าซื้อกิจการโรงเบียร์ เดอ โฮยแบร์ก (แปลว่า กองหญ้าแห้ง) ในกรุงอัมสเตอร์ดัม ที่เป็นที่นิยมในหมู่กรรมกร ตั้งโรงเบียร์ขึ้นตั้งแต่ ค.ศ. 1592 ต่อมา ไฮเนอเกินได้ว่าจ้าง ดร.เอลิยง (ลูกศิษย์ของหลุยส์ ปาสเตอร์ นักเคมีชาวฝรั่งเศส) ในการผลิตยีสต์หมักนอนก้นขึ้น จึงมีการตั้งสมาคมโรงเบียร์ไฮเนอเกิน (Heineken's Bierbrouwerij Maatschappij) ขึ้น ผลิตเบียร์ในยี่ห้อไฮเนอเกิน วางขายครั้งแรกในปี ค.ศ. 1873
สองปีต่อมา ไฮเนอเกินได้รางวัลเหรียญทอง (Medaille D'Or) ในงานมหกรรมสินค้าอุตสาหกรรมริมแม่น้ำและทะเลนานาชาติที่กรุงปารีส จึงได้เริ่มจุดจำหน่ายในต่างประเทศตั้งแต่นั้นมา จนกลายเป็นผู้ส่งออกเบียร์ไปฝรั่งเศสรายใหญ่ นอกจากนั้นยังได้ประกาศนียบัตรเกียรติคุณ (Diplome d'Honneurs) จากมหกรรมอาณานิคมนานาชาติที่กรุงอัมสเตอร์ดัม ในปี ค.ศ. 1883 สองรางวัลใหญ่นี้ยังถือเป็นความภาคภูมิใจที่บริษัทระบุไว้บนฉลากจนถึงทุกวันนี้
ความสำเร็จในระดับนานาชาติของไฮเนอเกิน เกิดจากฝีมือการบริหารของอัลเฟรด เฮนรี ไฮเนอเกิน ผู้อยู่เบื้องหลังการขยายกิจการของไฮเนอเกินไปสู่ตลาดโลก บริหารงานตั้งแต่ ค.ศ. 1940 จนถึง 1971 และยังทำงานกับบริษัทจนถึงวาระวันสุดท้ายของชีวิต

**ผลิตภัณฑ์**
ตั้งแต่ปี ค.ศ. 1975 เป็นต้นมา เบียร์ในเครื่องหมายการค้าไฮเนอเกินส่วนใหญ่ผลิตขึ้นที่โรงเบียร์ในซูเตอร์เวาเดอ จังหวัดเซาท์ฮอลแลนด์ในประเทศเนเธอร์แลนด์ โดยในปี ค.ศ. 2011 มีการผลิต 2.71 พันล้านลิตร แต่หากนับการผลิตในกลุ่มบริษัทไฮเนอเกินทั่วโลกทั้งหมดจะมีปริมาณมากถึง 16.46 พันล้านลิตร จำหน่ายในกว่า 170 ประเทศ

**การโฆษณาประชาสัมพันธ์**
ไฮเนอเกินเป็นผู้สนับสนุนหลักของฟุตบอลยูฟ่าแชมเปียนส์ลีกและรักบี้ชิงแชมป์โลก ตลอดจนการถ่ายทำภาพยนตร์เจมส์ บอนด์

**อ้างอิง**

**แหล่งข้อมูลอื่น**
  Heineken : The advantage in-touch brand buildingไฮเนเก้น
หมวดหมู่:ตราสินค้าเบียร์
หมวดหมู่:เบียร์และโรงเบียร์ในประเทศเนเธอร์แลนด์
หมวดหมู่:เครื่องดื่มแอลกอฮอล์เนเธอร์แลนด์
รายพระนามคู่อภิเษกสมรสในผู้ปกครองรัสเซีย

รายพระนามคู่สมรสในพระจักรพรรดิแห่งรัสเซีย ทรงดำรงพระอิสริยยศเป็น "ซารีนา" หรือ "จักรพรรดินี"

**ซารีนาแห่งรัสเซีย**

**ราชวงศ์โรมานอฟ (ค.ศ. 1613–1721)**

**คู่สมรสในพระจักรพรรดิแห่งรัสเซีย**

**ราชวงศ์โรมานอฟ**

**ผู้อ้างสิทธิในพระยศสมเด็จพระจักรพรรดินีแห่งรัสเซีย**
ร
ร
หมวดหมู่:ซารีนาแห่งรัสเซีย
หมวดหมู่:จักรพรรดินีรัสเซีย
หมวดหมู่:สมเด็จพระจักรพรรดินี
หมวดหมู่:ชาวรัสเซีย
เคอร์ฟิว

ใบอนุญาตให้เดินทางได้ในช่วงเคอร์ฟิวของปาเลสไตน์เมื่อ พ.ศ. 2489
เคอร์ฟิว (curfew) เป็นคำสั่งกำหนดเวลาใช้ข้อบังคับบางอย่าง โดยปรกติเป็นการกำหนดเวลาให้บุคคลต้องอยู่ภายในเคหสถาน หรือให้ปิดทำการสำนักงานบางประเภท และผู้ออกคำสั่งดังกล่าวมักเป็นเจ้าหน้าที่ของรัฐ แต่ยังหมายถึงกรณีที่เอกชนเป็นผู้ออกคำสั่งได้ด้วย เช่น กรณีที่เจ้าของบ้านกำหนดให้โอแพร์ (au pair) ต้องกลับบ้านในยามเย็น

**ศัพทมูล**
คำว่า "เคอร์ฟิว" ในภาษาอังกฤษ มาจากคำว่า "กูฟวร์เฟอ" (couvre-feu) ในภาษาฝรั่งเศสเก่า (Old French) มีความหมายตรงตัวว่า "ดับไฟ" (cover fire) มีที่มาจากกฎหมายของพระเจ้าวิลเลียมผู้พิชิต (William The Conqueror) ที่ให้ดับไฟและแสงไฟทั้งหมดเมื่อระฆังตีแปดนาฬิกา เพื่อป้องกันเพลิงไหม้ในชุมชนอาคารไม้

**ประเภท**
# คำสั่งที่เจ้าหน้าที่รัฐหรือทหารเป็นผู้ออก กำหนดให้ทุกคนหรือบางคนอยู่ภายในเคหสถาน ณ ช่วงเวลาบางช่วง ปรกติมักเป็นยามวิกาล คำสั่งเช่นนี้อาจมีขึ้นเพื่อการรักษาความสงบเรียบร้อย (เช่น กรณีที่เกิดในคราวไฟฟ้าดับทั่วภาคตะวันออกเฉียงเหนือของสหรัฐเมื่อ พ.ศ. 2546, การจลาจลในฝรั่งเศสเมื่อ พ.ศ. 2548, แผ่นดินไหวในชีลีเมื่อ พ.ศ. 2553, การชุมนุมประท้วงในประเทศไทย พ.ศ. 2553, การปฏิวัติอียิปต์เมื่อ พ.ศ. 2554, และความไม่สงบที่เฟอร์กูสันเมื่อ พ.ศ. 2557) หรือเพื่อปราบปรามบุคคลบางกลุ่ม
# คำสั่งของผู้ปกครอง (ตามกฎหมาย) ที่ให้ผู้เยาว์กลับบ้านภายในเวลาที่กำหนด ปรกติมักเป็นยามวิกาล อาจเป็นคำสั่งวันต่อวัน หรืออาจมีความแตกต่างกันไปสำหรับแต่ละวันในสัปดาห์
# คำสั่งของหัวหน้าครัวเรือนต่อผู้ช่วยเหลือในครัวเรือน เช่น ต่อโอแพร์ดังกล่าวข้างต้น หรือต่อคนเลี้ยงเด็ก ให้กลับบ้านภายในเวลาที่กำหนด
# ข้อกำหนดรายวันที่ให้แขกผู้พักอาศัยเดินทางกลับที่พักภายในเวลาที่กำหนด ปรกติมักเป็นยามวิกาล
# ในการแข่งขันเบสบอล ได้แก่ คำสั่งว่า ให้การแข่งขันสิ้นสุดลงภายในเวลาใด หรือให้พักการแข่งขันเมื่อถึงเวลาใด เช่น ในอเมริกันลีก (American League) มีการใช้เคอร์ฟิวบังคับเป็นเวลาต่อเนื่องหลายปี กำหนดห้ามอินนิง (inning) เมื่อพ้นเวลา 1 นาฬิกา (ตี 1) ไปแล้ว
# ในวิชาการบิน ได้แก่ คำสั่งห้ามขึ้นบินในเวลากลางคืน ซึ่งห้ามปฏิการทางอากาศยานในช่วงเวลาใด ๆ ของยามค่ำคืนตามที่กำหนด เพื่อป้องกันการรบกวนผู้อยู่อาศัยในบริเวณใกล้เคียง เช่น กรณีของท่าอากาศยานต่าง ๆ ในลอนดอนที่ปฏิบัติการบินตามระบบนับโควตา (Quota Count system)
# คำสั่งห้ามเข้าพื้นที่ที่กำหนดภายในระยะเวลาที่ระบุไว้ เช่น ในอินเวอร์ไคลด์ (Inverclyde) สกอตแลนด์ ห้ามลูกค้า (patron) เข้าสถานที่ที่ได้รับใบอนุญาต (licensed premises) เป็นต้นว่า ผับ คลับ บาร์ ฯลฯ เมื่อพ้นเวลาเที่ยงคืนแล้ว คำสั่งเช่นนี้มักเรียกว่า "ลาสต์ออร์เดอร์" (last order)
นอกจากนี้ยังมีการใช้งานจากผู้นำประเทศเพื่อป้องกันการเจ็บป่วยหรือการแพร่ระบาดของเชื้อโรค หรือเชื้อไวรัสอีกด้วย เช่น ในประเทศไทย ได้มีการประกาศใช้ในขณะเกิดโรคโควิด-19

**อ้างอิง**

**แหล่งข้อมูลอื่น**
หมวดหมู่:กฎหมายปกครอง
หมวดหมู่:ความมั่นคงแห่งชาติ
หมวดหมู่:การกีดกันทางการเมือง
ทรัส (เพลงของอายูมิ ฮามาซากิ)

ทรัส (Trust) เป็นซิงเกิลที่ 3 ของอายูมิ ฮามาซากิ  วางจำหน่ายเมื่อวันที่ 5 สิงหาคม  พ.ศ. 2541  เปิดตัวสัปดาห์แรกในอันดับที่ 9 ของออริกอนชาร์ตด้วยยอดขายรวม 182,000 แผ่น  เพลง For My Dear... ถูกบรรจุอยู่ในอัลบั้ม A Song for XX และ A BEST ของอายูมิ
ซิงเกิล For My Dear ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 29 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 206,000 แผ่น
มิวสิกวิดีโอเพลง Trust เป็นฉากเกี่ยวกับอายูมิได้ขับรถไปตามชายหาด  โดยต่อมาตัดไปที่ฉากห้องสีน้ำเงิน  ซึ่งมิวสิกวิดีโอมี 2 ฉากเป็นนี้ส่วนใหญ่

**รายชื่อเพลง**

**8 ซม.**
# Trust 
# Trust 〜Acoustic Version〜 
# Trust 〜Instrumental〜 

**12 ซม.**
# Trust "Original Mix" 
# Trust "Acoustic Version" 
# POWDER SNOW "DEE MIX"  
# Trust "DJ SOMA GROW SOUND MIX" 
# Trust "EDDY YAMAMOTO CLUB MIX" 
# Trust "GROOVE THAT SOUL MIX" 
# Trust "Original Mix -Instrumental-" 

**การแสดงสด**
7 สิงหาคม พ.ศ. 2541 - Music Station – "Trust" 
*10 สิงหาคม พ.ศ. 2541 – Hey! Hey! Hey! – "Trust" 
*25 สิงหาคม พ.ศ. 2541 – Utaban – "Trust" 
*5 กันยายน พ.ศ. 2541 – Pop Jam – "Trust"
*4 ธันวาคม พ.ศ. 2541 – Japan Cable Awards – "Trust" 

**ชาร์ต**
ออริกอนชาร์ต (ในญี่ปุ่น)

**8 ซม.**

**12 ซม.**

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-01-13 -  ข้อมูลของออริกอน
หมวดหมู่:เพลงในปี พ.ศ. 2541
หมวดหมู่:ซิงเกิลในปี พ.ศ. 2541
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
อะเลคซันดรา เฟโอโดรอฟนาแห่งรัสเซีย (ชาร์ล็อทเทอแห่งปรัสเซีย)

จักรพรรดินีอะเลคซันดรา เฟโอโดรอฟนา (Александра Фёдоровна) พระอิสริยยศเมื่อพระราชสมภพ เจ้าหญิงชาร์ล็อทเทอแห่งปรัสเซีย (13 กรกฎาคม ค.ศ. 1798 – 1 พฤศจิกายน ค.ศ. 1860) เป็นจักรพรรดินีแห่งรัสเซีย และพระมเหสีของจักรพรรดินีโคลัสที่ 1 แห่งรัสเซีย (ครองราชย์ ค.ศ. 1825–1855)

**ดูเพิ่ม**
 พระราชสันตติวงศ์ในซาร์นีโคไลที่ 1 แห่งรัสเซีย

**อ้างอิง**
1860
อ
อ
หมวดหมู่:บุคคลจากเบอร์ลิน
หมวดหมู่:ดัชเชสแห่งฮ็อลชไตน์-ก็อททอร์พ
หมวดหมู่:แกรนด์ดัชเชสแห่งรัสเซีย
หมวดหมู่:แกรนด์ดัชเชสแห่งฟินแลนด์
หมวดหมู่:เจ้าหญิงปรัสเซีย
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในพระเจ้าฟรีดริช วิลเฮ็ล์มที่ 3 แห่งปรัสเซีย
จักรพรรดินีมาเรีย เฟโอโดรอฟนาแห่งรัสเซีย (โซฟี โดโรเทอาแห่งเวือร์ทเทิมแบร์ค)

จักรพรรดินีมารีเยีย เฟโอโดรอฟนา (Мари́я Фёдоровна พระนามเดิม ดัชเชสโซฟี โดโรเทอาแห่งเวือร์ทเทิมแบร์ค; 25 ตุลาคม ค.ศ. 1759 – 24 ตุลาคม เป็นจักรพรรดินีแห่งรัสเซีย ในฐานะพระมเหสีในจักรพรรดิพอลที่ 1 พระองค์ทรงก่อตั้งสำนักงานสถาบันจักรพรรดินีมารีเยีย

**เจ้าหญิงแห่งเวือร์ทเทิมแบร์ค**
มารีเยีย เฟโอโดรอฟนาทรงพระราชสมภพในเมืองสเตทิน ปรัสเซียเมื่อวันที่ 25 ตุลาคม ค.ศ. 1759 เป็นพระธิดาของฟรีดริชที่ 2 อ็อยเกน ดยุกแห่งเวือร์ทเทิมแบร์ค และ เจ้าหญิงฟรีเดอรีเคอแห่งบรันเดินบวร์ค-ชเวิดท์ เป็นพระธิดาองค์โตในทั้งหมดแปดพระองค์ของครอบครัว ในปี ค.ศ. 1769 ขณะที่พระองค์มีพระชนมายุ 10 ชันษา ครอบครัวได้ย้ายที่ประทับไปอยู่ที่ปราสาทมงเบลียาร์ ซึ่งปัจจุบันเป็นส่วนหนึ่งของแคว้นฟร็องช์-กงเต พระอนุชาของพระองค์ อเล็คซันเดอร์แห่งเวือร์ทเทิมแบร์คก็ประสูติที่นั่น มองต์เบอลิอาร์ดเป็นที่ประทับของเจ้านายสายเล็กแห่งเวือร์ทเทิมแบร์ค นอนจากนั้นยังเป็นศูนย์กลางของวัฒนธรรมและสัญลักษณ์ทางปัญญาและทางการเมือง ส่วนพระตำหนักฤดูร้อนของครอบครัวอยู่ที่เมืองเอทูบส์ ซึ่งปัจจุบันอยู่ในฝรั่งเศส
การศึกษาของเจ้าหญิงโซฟีนั้นดีกว่าค่าเฉลี่ยของเวือร์ทเทิมแบร์ค ทรงได้รับการปลูกฝังให้รักศิลปะทุกชนิด ในขณะที่มีพระชนมายุสิบหกชันษา ตรัสภาษาเยอรมัน ฝรั่งเศส อิตาเลียนและละติน เมื่อพระชนมายุสิบเจ็ดชันษา โซฟี โดโรเทอามีพระวรการที่สูง ร่างอวบ มีพระปรางสีแดงดอกกุหลาบ ทรงเป็นคนที่แข็งแกร่ง รอบคอบ อ่อนโยนและไร้เดียงสา ทรงพระภูษาแบบฝรั่งเศสที่ถูกปรับเปลี่ยนให้เรียบง่ายแบบชนชั้นกลางเยอรมัน ซึ่งมีผลจากความมีคุณธรรมในครอบครัวพระองค์
ในปี ค.ศ. 1773 โซฟี โดโรเทอาทรงเป็นหนึ่งในกลุ่มเจ้าหญิงเยอรมันที่จะเป็นพระชายาของซาเรวิชพอล ขณะนั้นเจ้าหญิงโซฟี โดโรเทอายังมีพระชนมายุไม่เต็มสิบสี่ชันษา และเจ้าหญิงวิลเฮ็ลมีเนอ ลูอีเซอแห่งเฮ็สเซิน-ดาร์มชตัทซึ่งมีพระชนมายุสูงกว่าได้รับเลือกแทน

**อ้างอิง**
1828
ม
หมวดหมู่:เซซาเรฟนาแห่งรัสเซีย
ม
หมวดหมู่:บุคคลจากชแชชิน
หมวดหมู่:ดัชเชสแห่งเวือร์ทเทิมแบร์ค
หมวดหมู่:แกรนด์ดัชเชสแห่งรัสเซีย
หมวดหมู่:ดัชเชสแห่งฮ็อลชไตน์-ก็อททอร์พ
หมวดหมู่:ราชวงศ์เวือร์ทเทิมแบร์ค
หมวดหมู่:เจ้าหญิงเวือร์ทเทิมแบร์ค
ร็อคแมน (แก้ความกำกวม)

ร็อคแมน หรือ ร็อกแมน (Rokkuman) อาจหมายถึง- ร็อคแมนซีรีส์ เกมทั้งหมดจากซีรีส์ร็อคแมน- ร็อคแมน เกมภาคแรกของร็อคแมน ออกวางจำหน่ายในปี พ.ศ. 2530- ร็อคแมน ตัวละครร็อคแมน
สถานีคลองเตย

สถานีคลองเตย (Khlong Toei Station, รหัส BL24) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนพระรามที่ 4 กรุงเทพมหานคร บริเวณทางขึ้น-ลงทางพิเศษเฉลิมมหานคร ใกล้ซอยโรงงานยาสูบ

**ที่ตั้ง**
ถนนพระรามที่ 4 ด้านหน้าสำนักงานการไฟฟ้านครหลวงเขตคลองเตย บริเวณทิศตะวันออกของจุดตัดทางรถไฟสายแม่น้ำ และทางขึ้น-ลงทางพิเศษเฉลิมมหานคร (ทางด่วนขั้นที่ 1) ซึ่งเป็นจุดบรรจบกันระหว่างถนนพระรามที่ 4, ถนนเชื้อเพลิง และถนนดวงพิทักษ์ ในพื้นที่แขวงคลองเตย เขตคลองเตย กรุงเทพมหานคร
ก่อนหน้านี้ ในโครงการรถไฟฟ้ามหานครได้ใช้ชื่อสถานีนี้ว่า สถานีบ่อนไก่ เนื่องจากมีที่ตั้งอยู่ใกล้กับย่านบ่อนไก่ ด้านทิศตะวันตกของทางรถไฟสายแม่น้ำ แต่ทางการรถไฟฟ้าขนส่งมวลชนแห่งประเทศไทยได้ประกาศเปลี่ยนชื่อเป็นสถานีคลองเตย เมื่อวันที่ 9 ตุลาคม 2545 โดยให้เหตุผลว่าที่ตั้งสถานีอยู่ในเขตคลองเตย ไม่ใช่แขวงลุมพินี เขตปทุมวัน ที่ตั้งของย่านบ่อนไก่
ทั้งนี้ ย่านที่เรียกกันว่า "คลองเตย" มีพื้นที่กว้างขวาง และอาจทำให้เกิดความสับสนได้ แต่โดยทั่วไปมักหมายถึงพื้นที่ตลาดคลองเตย ซึ่งเป็นตลาดสดขนาดใหญ่ใจกลางกรุงเทพมหานคร สำหรับที่ตั้งของสถานีคลองเตยนั้นอยู่ห่างจากย่านตลาดคลองเตยมากกว่า 600 เมตร ดังนั้นผู้โดยสารที่เดินทางมาตลาดคลองเตยควรใช้บริการที่สถานีศูนย์การประชุมแห่งชาติสิริกิติ์ซึ่งอยู่ใกล้เพียง 300 เมตรจะสะดวกกว่า

**แผนผังสถานี**

**รายละเอียดสถานี**

**สัญลักษณ์ของสถานี**
"หลังคาเรือนไทย" สัญลักษณ์ของสถานี
ใช้สัญลักษณ์หลังคาเรือนไทย สื่อถึงตำหนักปลายเนิน ซึ่งเป็นบ้านเรือนไทย 2 ชั้น ตั้งอยู่บริเวณด้านทิศใต้ของสถานี โดยใช้สีส้มเพื่อบ่งบอกถึงพื้นที่ในย่านการค้าหนาแน่น

**รูปแบบของสถานี**
เป็นสถานีใต้ดิน กว้าง 28 เมตร ยาว 202 เมตร ระดับชานชาลาอยู่ลึก 18 เมตรจากผิวดิน เป็น 1 ใน 2 สถานีใต้ดินที่ใช้ชานชาลาด้านข้างชั้นเดียว (Station with Side Platform) โดยอีกสถานีหนึ่งคือ  สถานีบางซื่อ

**ทางเข้า-ออกสถานี**
ทางเข้า-ออกที่ 2- 1 ป้ายรถประจำทางไปสี่แยกวิทยุ, การไฟฟ้านครหลวงเขตคลองเตย- 2 ป้ายรถประจำทางไปสามแยกคลองเตย, โรงงานยาสูบ

**การจัดพื้นที่ในตัวสถานี**
ชั้นออกบัตรโดยสาร
แบ่งเป็น 3 ชั้น ประกอบด้วย- 1 ชั้นศูนย์การค้า เมโทรมอลล์, สำนักงานหนังสือเดินทางไทย (เปิดใช้งาน 9 ธันวาคม พ.ศ. 2559)- 2 ชั้นออกบัตรโดยสาร - 3 ชั้นชานชาลา

**สิ่งอำนวยความสะดวก**
 ลิฟท์สำหรับผู้พิการ ที่ทางเข้า-ออกที่ 1 และ 2

**ศูนย์การค้าภายในสถานี**
ภายในสถานีคลองเตย ได้จัดให้มีส่วนร้านค้าหรือ เมโทรมอลล์ ที่ชั้นบนสุดของสถานี เปิดเมื่อ 22 ธันวาคม พ.ศ. 2559

**สถานที่ราชการภายในสถานี**
ภายในสถานีคลองเตย ได้จัดให้มีส่วนสถานที่ราชการสำหรับให้บริการประชาชนที่ชั้นบนสุดของสถานี โดยสถานีดังกล่าวเป็นที่ตั้งของ สำนักงานหนังสือเดินทางชั่วคราว MRT คลองเตย กรมการกงศุล กระทรวงการต่างประเทศ เปิดเมื่อ 9 ธันวาคม พ.ศ. 2559 และภายในสถานียังมีสำนักงานสัญชาติและนิติกรณ์ กองสัญชาติและนิติกรณ์ กรมการกงศุล เปิดให้บริการประชาชนภายในเมโทรมอลล์ เปิดเมื่อวันที่ 15 สิงหาคม พ.ศ. 2561

**เวลาให้บริการ**

**รถโดยสารประจำทาง**

**องค์การขนส่งมวลชนกรุงเทพ**
 1 เส้นทางที่มีรถรองรับวีลแชร์- ถนนพระรามที่ 4 สาย 4 13 22 45 46 47 74 115 141 180 507

**สถานที่สำคัญใกล้เคียง**
แผนผังบริเวณสถานี- อาคารวัฒนวิภาส การไฟฟ้านครหลวง- พิพิธภัณฑ์ตำหนักปลายเนิน- การยาสูบแห่งประเทศไทย- โรงพยาบาลสวนเบญจกิติเฉลิมพระเกียรติ 84 พรรษา- โรงพยาบาลเมดพาร์ค- ตลาดปีนัง- โรงเรียนคลองเตยวิทยา

**อ้างอิง**

**แหล่งข้อมูลอื่น**
  แผนที่จากเว็บไซต์บีอีเอ็ม date=2022-01-04 
หมวดหมู่:สิ่งก่อสร้างตั้งแต่ พ.ศ. 2547
คลองเตย
คลองเตย
วิกิพีเดีย:เสนอบทความคัดสรร/พาราด็อกซ์

=== พาราด็อกซ์**
ชื่อบทความ ถูกเสนอเมื่อ  พ.ศ. 2550 และจะได้รับการพิจารณาภายในวันที่  พ.ศ. 2550
 เสนอชื่อ 
สนับสนุน 
#
#
คัดค้าน
#
#
เสนอแนะการปรับปรุง
#
พระแก้ว

พระแก้ว หรือ พระรัตนะ อาจหมายถึง- ตำบลพระแก้ว - อำเภอภาชี จังหวัดพระนครศรีอยุธยา- สถานีรถไฟพระแก้ว - ตำบลกระจิว อำเภอภาชี- พระรัตนตรัย- ศาสนวัตถุ
**พระพุทธมหามณีรัตนปฏิมากร (พระแก้วมรกต-พระแก้วประจำรัชกาลที่ 1) - พระอุโบสถ วัดพระศรีรัตนศาสดาราม
** พระพุทธมณีรัตนปฏิมากร (พระแก้วมรกตน้อย) (พระแก้วประจำรัชกาลที่ 6) - หอพระสุราลัยพิมาน พระบรมมหาราชวัง
** พระพุทธบุษยรัตนจักรพรรดิพิมลมณีมัย (พระแก้วขาว-พระแก้วประจำรัชกาลที่ 2) - พระที่นั่งอัมพรสถาน พระราชวังดุสิต
** พระนาคสวาดิเรือนแก้ว (พระแก้วประจำรัชกาลที่ 3) - หอพระสุราลัยพิมาน พระบรมมหาราชวัง
** พระแก้วเชียงแสน (พระแก้วประจำรัชกาลที่ 4) - หอพระสุราลัยพิมาน พระบรมมหาราชวัง
** พระพุทธบุษยรัตน์น้อย (พระแก้วขาวน้อย-พระแก้วประจำรัชกาลที่ 5) - หอพระสุราลัยพิมาน พระบรมมหาราชวัง
** พระพุทธเพชรญาณ (พระแก้วประจำรัชกาลที่ 6) - หอพระสุราลัยพิมาน พระบรมมหาราชวัง
** พระแก้วนิลกัณฐพรพายัพ (พระแก้วประจำรัชกาลที่ 7)
** พระเสตังคมณี (พระแก้วขาว) - ประดิษฐาน ณ วัดศรีบุญเรือง อ.เมืองลำพูน จังหวัดลำพูน
** พระพุทธปฏิมาแก้วผลึก (พระแก้วที่จุฬาลงกรณ์มหาวิทยาลัยทูลเกล้าฯ ถวายพระบาทสมเด็จพระปรมินทรมหาภูมิพลอดุลยเดช ในโอกาสที่ทรงครองสิริราชสมบัติครบ 50 ปี)
** พระเสกรวงข้าว (พระแก้วผลึกสีแดงสำหรับการพระราชพิธีพืชมงคล) - หอพระสุราลัยพิมาน พระบรมมหาราชวัง
** พระพุทธรตนากรนวุติวัสสานุสรณ์มงคล (พระหยกเชียงราย) - หอพระหยก วัดพระแก้ว เชียงราย
** พระพุทธเฉลิมสิริราช (พระแก้วหยกเชียงใหม่) - ซุ้มจระนำทิศตะวันออก เจดีย์หลวง วัดเจดีย์หลวงวรวิหาร จังหวัดเชียงใหม่
** พระแก้วดอนเต้า (พระแก้วหมากเต้า) - วิหารพระแก้ว วัดพระธาตุลำปางหลวง
** พระแก้วเต็มรัก (พระแก้วมรกตจำลอง) -  วัดเต็มรักสามัคคี จังหวัดนนทบุรี
** พระแก้วโกเมน - วัดมณีวนาราม (วัดป่าน้อย) จังหวัดอุบลราชธานี
** พระแก้วบุษราคัม - วัดศรีอุบลรัตนาราม (วัดศรีทอง) จังหวัดอุบลราชธานี 
** พระแก้วขาวเพชรน้ำค้าง - วัดสุปัฏนารามวรวิหาร  จังหวัดอุบลราชธานี 
** พระแก้วนิลกาฬ - วัดเลียบ  จังหวัดอุบลราชธานี 
** พระแก้วมรกต - วัดเลียบ  จังหวัดอุบลราชธานี 
** พระแก้วไพฑูรย์ - วัดหลวง  จังหวัดอุบลราชธานี 
** พระแก้วนิรมิต - วัดลำภู จังหวัดศรีสะเกษ
เส้นทแยงมุม

ไฟล์:Diagonal uhlopricka.jpg|thumb|เส้นทแยงมุมในทรงสี่เหลี่ยมมุมฉาก 
เส้นทแยงมุม หมายถึง เส้นตรงที่ลากผ่านจุดยอดสองจุดที่ไม่อยู่ติดกันบนรูปหลายเหลี่ยมหรือทรงหลายหน้า หรือในบริบทอื่นจะหมายถึงเส้นตรงที่เฉียงขึ้นหรือเฉียงลง คำว่า diagonal ในภาษาอังกฤษ มีที่มาจากภาษากรีก διαγωνιος (diagonios)  ประกอบด้วย dia- แปลว่า "ทะลุหรือข้าม" และ gonia แปลว่า "มุม" จากนั้นจึงมีการยืมไปใช้ไปเป็นภาษาละติน diagonus แปลว่า "เส้นเอียง"
ในทางคณิตศาสตร์ คำว่าเส้นทแยงมุมมีการใช้ในเมทริกซ์ แทนกลุ่มของสมาชิกที่อยู่บนเส้นทแยงมุมสมมติของเมทริกซ์ และเพื่อให้ความหมายของเมทริกซ์ทแยงมุม

**เมทริกซ์**
ในกรณีของเมทริกซ์จัตุรัส เส้นทแยงมุมหลัก คือเส้นที่ลากผ่านสมาชิกที่มุมบนซ้ายไปยังมุมล่างขวา เช่น เมทริกซ์เอกลักษณ์สามารถนิยามได้ว่าสมาชิกทุกตัวบนเส้นทแยงมุมหลักจะเท่ากับ 1 นอกเหนือจากนั้นจะเท่ากับ 0 ทั้งหมด (ดังตัวอย่างด้านล่าง) และเมทริกซ์ทแยงมุม คือเมทริกซ์ซึ่งสมาชิกที่ไม่อยู่บนเส้นทแยงมุมหลักจะเท่ากับ 0 ทั้งหมด ส่วน เส้นทแยงมุมรอง หมายถึงเส้นที่ลากผ่านสมาชิกที่มุมล่างซ้ายไปยังมุมบนขวา
:

**แหล่งข้อมูลอื่น**
  Diagonals of a polygon with interactive animation-  Polygon diagonal from MathWorld-  Diagonal of a matrix from MathWorld
หมวดหมู่:เรขาคณิตมูลฐาน
หมวดหมู่:คณิตศาสตร์มูลฐาน
นกฟินช์เจ็ดสี

นกฟินซ์เจ็ดสี  หรือ นกสายรุ้ง (Gouldian Finch หรือ Rainbow Finch) เป็นนกที่มีสีสันสวยงาม มีถิ่นกำเนิดทางตอนเหนือทวีปออสเตรเลีย ขนบนส่วนหน้ามีสามสีที่พบในธรรมชาติ ได้แก่ สีแดง สีดำ สีเหลืองแกมส้ม ตัวผู้มีสีเข้มสด ตัวเมียมักสีซีดกว่าและปลายจะงอยปากไม่เปลี่ยนเป็นสีแดงเด่นชัดในวัยเจริญพันธุ์ เมื่อกลายเป็นสัตว์เลี้ยงนกชนิดนี้ถูกคัดเลือกให้มีสีสันลำตัวและหัวเพิ่มอีกหลายรูปแบบ เช่น อกสีขาว อกสีม่วง หลังสีฟ้า เป็นต้น 

**อ้างอิง**
 http://www.finchthai.com/article/about%20gouldian/article_main.htm date=2007-09-30 
หมวดหมู่:วงศ์นกกระติ๊ด
หมวดหมู่:นกที่เป็นสัตว์เลี้ยง
ระยะทาง

บุคคลยืนอยู่ในระยะทางต่างๆ กัน
ระยะทาง หมายถึงตัวเลขที่อธิบายว่า วัตถุแต่ละอย่างอยู่ห่างกันเท่าไรในช่วงเวลาหนึ่ง ในทางฟิสิกส์ ระยะทางอาจหมายถึงความยาวทางกายภาพ ระยะเวลา หรือการประมาณค่าบนสิ่งที่พิจารณาสองอย่าง ส่วนทางคณิตศาสตร์จะพิจารณาอย่างเฉพาะเจาะจงมากกว่า โดยทั่วไปแล้ว "ระยะทางจาก A ไป B" มีความหมายเหมือนกับ "ระยะทางระหว่าง A กับ B" ระยะทางมีปริมาณเป็นขนาดเพียงอย่างเดียว เพราะเป็น ปริมาณสเกลาร์ 

**คณิตศาสตร์**

**เรขาคณิต**
ในเรขาคณิตสัมบูรณ์ (absolute geometry) ระยะทางที่น้อยที่สุดระหว่างจุดสองจุด คือความยาวของส่วนของเส้นตรงที่เชื่อมระหว่างจุดเหล่านั้น
ในเรขาคณิตเชิงพีชคณิต (algebraic geometry) เราสามารถหาระยะทางระหว่างจุดสองจุดบนระนาบ xy โดยใช้สูตรต่อไปนี้ ระยะทางจาก (x1, y1) ไปยัง (x2, y2) คำนวณได้จาก
:
และในกรณีเดียวกัน ระยะทางจาก (x1, y1, z1) ไปยัง (x2, y2, z2) บนปริภูมิสามมิติ คำนวณได้จาก
:
ซึ่งสามารถพิสูจน์ได้ง่ายโดยการสร้างรูปสามเหลี่ยมมุมฉาก แล้วคำนวณหาความยาวของด้านตรงข้ามมุมฉาก (hypotenuse) โดยใช้ทฤษฎีบทพีทาโกรัส
ในการศึกษาเรขาคณิตในระดับที่ซับซ้อน เราจะเรียกการหาระยะทางแบบนี้ว่าเป็น ระยะทางแบบยุคลิด (Euclidean distance) ซึ่งขยายผลมาจากทฤษฎีบทพีทาโกรัส แต่จะไม่ครอบคลุมถึงเรขาคณิตนอกแบบยุคลิด (non-Euclidean geometry) สูตรการหาระยะทางข้างต้นสามารถนำไปประยุกต์ใช้กับความยาวส่วนโค้ง (arc length) ได้ด้วย

**กรณีทั่วไป**
ฟังก์ชันระยะทาง d บนเซต M ที่เป็นเซตของจุด กำหนดขึ้นโดยที่ d : M×M → ℝ จะทำให้เงื่อนไขต่อไปนี้เป็นจริง- d(x, y) ≥ 0 และ d(x, y) = 0 ก็ต่อเมื่อ x = y (ระยะทางระหว่างจุดสองจะเป็นจำนวนบวก และจะเป็นศูนย์ก็ต่อเมื่ออยู่ที่จุดเดียวกัน)- d(x, y) = d(y, x) (ระยะทางระหว่างจุดสองจุดจะเท่ากันโดยไม่คิดทิศทาง)- d(x, z) ≤ d(x, y) + d(y, z) (ระยะทางระหว่างจุดสองจุด จะสั้นกว่าหรือเท่ากับระยะทางรวมที่ผ่านจุดอื่น)
ซึ่งฟังก์ชันระยะทางจะก่อให้เกิดปริภูมิอิงระยะทาง (metric space) ที่ประกอบด้วยคู่อันดับ (M, d)

**ระยะทางกับระยะกระจัด**
การเปรียบเทียบระหว่างระยะทาง (สีม่วง) กับระยะกระจัด (สีเขียว)
ระยะทางเป็นปริมาณสเกลาร์ที่ไม่สามารถเป็นจำนวนลบ และมีเพียงขนาด (magnitude) ในขณะที่ระยะกระจัด (displacement) จะเทียบเท่ากับปริมาณเวกเตอร์ที่มีทั้งขนาดและทิศทาง
ระยะทางที่นับโดยยานพาหนะ (ด้วยมาตรระยะทาง) หรือโดยคน สัตว์ สิ่งของ ฯลฯ ควรแยกแยะออกจากระยะกระจัดระหว่างจุดเริ่มต้นถึงจุดสิ้นสุด ถึงแม้ว่าจะหมายถึงระยะทางที่สั้นที่สุดก็ตาม เนื่องจากเส้นทางอาจมีการวนรอบ ซึ่งจุดสิ้นสุดสามารถเป็นจุดเดียวกับจุดเริ่มต้นก็ได้

**แหล่งข้อมูลอื่น**
  ระยะทางระหว่างพิกัดภูมิศาสตร์ สำหรับดาวเคราะห์ในระบบสุริยะ
หมวดหมู่:ความยาว
หมวดหมู่:คณิตศาสตร์มูลฐาน
นกแก้วอิเคล็กตัส

Eclectus roratus
นกแก้วอิเคล็กตัส (Eclectus Parrot) เป็นนกแก้วพื้นเมืองของหมู่เกาะโซโลมอน, เกาะซุมบา, เกาะนิวกินี และหมู่เกาะใกล้เคียง, ภาคตะวันออกเฉียงเหนือของประเทศออสเตรเลียและหมู่เกาะโมลุกกะ
หมวดหมู่:นกแก้ว
หมวดหมู่:นกที่เป็นสัตว์เลี้ยง
หมวดหมู่:นกในประเทศออสเตรเลีย
หมวดหมู่:นกที่พบในประเทศอินโดนีเซีย
ฤดูกาล

การโคจรรอบดวงอาทิตย์ของโลก
ฤดูกาล เป็นช่วงเวลาในแต่ละปีที่แบ่งตามสภาพอากาศที่เปลี่ยนแปลงไป เกิดขึ้นจากการที่โลกโคจรรอบดวงอาทิตย์ เนื่องจากแกนโลกเอียงเป็นมุม 23.5 องศา จึงทำให้ในแต่ละช่วงของปี แต่ละบริเวณจะได้รับแสงแดดไม่เท่ากัน ทำให้มีอุณหภูมิต่างกัน จึงเกิดเป็นฤดูกาลต่าง ๆ ขึ้น
ในเขตอบอุ่น และเขตหนาว จะแบ่งออกเป็น 4 ฤดู ได้แก่ ฤดูใบไม้ผลิ ฤดูร้อน ฤดูใบไม้ร่วง และฤดูหนาว ซึ่งโดยทั่วไป ฤดูในเขตอบอุ่นของซีกโลกเหนือจะมีระยะเวลาดังนี้- วสันตฤดู หรือฤดูใบไม้ผลิ (Spring) : 21 มีนาคม - 20 มิถุนายน- คิมหันตฤดู หรือฤดูร้อน (Summer) : 21 มิถุนายน - 21 กันยายน- สารทฤดูหรือฤดูใบไม้ร่วง (Autumn) :  22 กันยายน - 21 ธันวาคม- เหมันตฤดู หรือฤดูหนาว (Winter) : 22 ธันวาคม - 20 มีนาคม
ในเขตร้อน จะแบ่งออกเป็น 3 ฤดู ได้แก่ ฤดูร้อน ฤดูหนาว (รวมกันเรียกว่า "ฤดูแล้ง") และฤดูฝน

**สาเหตุในการเกิดฤดูกาล**
ภาพแสดงให้เห็นโลกในฤดูต่างๆ
ไฟล์:seasons.svg|frame|right|Fig. 1This is a diagram of the seasons. Regardless of the time of day (i.e. the Earth's rotation on its axis), the North Pole will be dark, and the South Pole will be illuminated; see also arctic winter. In addition to the density of incident light, the dissipation of light in the atmosphere is greater when it falls at a shallow angle.
ฤดูกาลเกิดขึ้นเนื่องจากการเอียงของแกนโลกที่เอียงทำมุมประมาณ 23.5 องศา กับ ระนาบวงโคจรของโลกรอบดวงอาทิตย์ ส่งผลให้ระยะเวลาในช่วงกลางวันและกลางคืน จากดวงอาทิตย์แตกต่างกันไปในแต่ละช่วงของปี นั่นคือในช่วงที่ซีกโลกเหนือหันเข้าหาดวงอาทิตย์ซึ่งถือว่าเป็นช่วงฤดูร้อนของซีกโลกเหนือเนื่องจากได้รับพลังงานจากดวงอาทิตย์มากที่สุดและมีกลางวันที่ยาวนานที่สุด ทางซีกโลกใต้จะห่างจากดวงอาทิตย์มากที่สุด นั่นคือเป็นฤดูหนาวของซีกโลกใต้ซึ่งมีกลางวันที่สั้นที่สุด

**อ้างอิง**
ฤดูกาลฤดูกาล

หมวดหมู่:ภูมิอากาศ
หมวดหมู่:หน่วยเวลา
หมวดหมู่:ภูมิอากาศวิทยา
หมวดหมู่:ฤดู

หมวดหมู่:การรักษาเวลา
หมวดหมู่:ภูมิอากาศ
หมวดหมู่:ปรากฏการณ์บนโลก
หมวดหมู่:สภาพอากาศ
หมวดหมู่:ปรากฏการณ์เป็นคาบ
ฤดูใบไม้ผลิ

สีสันแสนสวยงามในฤดูใบไม้ผลิ
ฤดูใบไม้ผลิ หรือ วสันตฤดู  เป็นฤดูในเขตอบอุ่นและเขตหนาว มีสภาพอากาศปลอดโปร่ง โดยทั่วไป ฤดูใบไม้ผลิในซีกโลกเหนือจะมีระยะเวลาตั้งแต่ 21 มีนาคม ถึง 21 มิถุนายน ของทุกปี
ในขณะที่ในซีกโลกใต้ จะมีระยะเวลาตั้งแต่เดือนกันยายนถึงเดือนพฤศจิกายน

**ปัจจัยที่ทำให้เกิดฤดูใบไม้ผลิ**
ฤดูใบไม้ผลิ แกนโลกจะเอียงเพิ่มขึ้นทำให้แสงของดวงอาทิตย์อยู่ตรงกับเขตเขตอบอุ่นและเขตหนาว ทำให้กลางวันยาวกว่ากลางคืนในเขตนั้น 
ไฟล์:Earth-lighting-equinox EN.png|thumb|Left|การหมุนของโลกในฤดูใบไม้ผลิ

**ภาพบรรยากาศในฤดูใบไม้ผลิ**

**อ้างอิง**
บใบไม้ผลิ
หมวดหมู่:ฤดูใบไม้ผลิ
ฤดูใบไม้ร่วง

ไฟล์:Autumn.westonbirt.750pix.jpg|thumb|ในช่วงฤดูใบไม้ร่วง ใบไม้จะเริ่มเปลี่ยนสีจากสีเขียวเป็นสีแดง หรือ สีเหลืองหรือสีส้ม ขึ้นอยู่กับพรรณไม้ ก่อนที่ใบจะร่วงจากต้น
ฤดูใบไม้ร่วง หรือ สารทฤดู เป็นฤดูในเขตอบอุ่นและเขตหนาว โดยทั่วไป ฤดูใบไม้ร่วงในซีกโลกเหนือจะมีระยะเวลาตั้งแต่ 22 กันยายน ถึง 21 ธันวาคม ของทุกปี
บใบไม้ร่วง
หมวดหมู่:ฤดูใบไม้ร่วง
ฤดูแล้ง

ฟ้าโปร่ง และแดดแรง เป็นลักษณะเด่นของสภาพอากาศในฤดูแล้ง
ฤดูแล้ง เป็นฤดูในเขตร้อน เป็นช่วงที่มีอากาศแห้งและมีฝนตกน้อย โดยฤดูแล้งนั้น เป็นนิยามที่มักใช้ในเขตร้อน โดยมักกินเวลาตั้งแต่เดือนตุลาคมจนถึงประมาณเดือนมีนาคม ในช่วงต้นของฤดูแล้ง ปริมาณหยาดน้ำฟ้าโดยรวมจะลดลงเป็นอย่างมากและแทบจะไม่มีหยาดน้ำฟ้าเลยในช่วงกลางฤดูแล้งจนกว่าจะถึงช่วงต้นฤดูฝนอีกครั้ง ในระหว่างที่อยู่ในช่วงฤดูแล้ง สภาพอากาศที่เห็นได้ชัดคือ จะลักษณะฟ้าโปร่ง แดดแรง ความชื้นต่ำ มีปริมาณหยาดน้ำฟ้าเฉลี่ยน้อยกว่า 60 มิลลิเมตร ส่วนอุณหภูมินั้น ขึ้นอยู่กับละติจูดและทิศทางของลมประจำฤดูที่พัดเข้ามาในเขตนั้นๆ จากลักษณะเด่นของฤดูแล้งดังที่กล่าวมานั้น ทำให้ช่วงฤดูแล้งมักมีปัญหาด้านน้ำสำหรับอุปโภคบริโภค และกระทบกับการเกษตร เนื่องจากการระเหยของน้ำอย่างต่อเนื่องโดยไม่มีหยาดน้ำฟ้าใหม่เข้ามาทดแทน หรือมีมาทดแทนน้อย
จากผลของลักษณะภูมิอากาศดังกล่าว ทำให้พืชที่มีอยู่ในเขตนี้ มักมีการปรับตัวโดยการทิ้งใบในช่วงฤดูแล้งและมักมีเปลือกหุ้มลำต้นที่หนา เพื่อลดการคายน้ำ หรือมักเป็นพืชตระกูลหญ้าที่มักตายไปในช่วงฤดูแล้ง แต่มีการผลิตเมล็ดก่อนก่อนถึงฤดูแล้ง ทำให้เมื่อเริ่มมีหยาดน้ำฟ้าเพิ่มมากขึ้น จึงสามารถงอกลูกหลานชุดใหม่ออกมาได้

**อ้างอิง**
ลแล้ง
หมวดหมู่:ภูมิอากาศ
วันราชมงคล

วันราชมงคล เป็นวันคล้ายวันพระราชทานนามให้แก่วิทยาลัยเทคโนโลยีและอาชีวศึกษาว่า "สถาบันเทคโนโลยีราชมงคล" โดยเมื่อปี พ.ศ. 2531 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานชื่อใหม่ให้แก่วิทยาลัยเทคโนโลยีและอาชีวศึกษาว่า สถาบันเทคโนโลยีราชมงคล ซึ่งหมายความว่า สถาบันเทคโนโลยีอันเป็นมิ่งมงคลแห่งพระราชา ในวันที่ 15 กันยายน พ.ศ. 2531 จึงถือเอาวันดังกล่าวเป็นวันราชมงคล ซึ่งมหาวิทยาลัยเทคโนโลยีราชมงคลทั้ง 9 แห่ง ได้จัดกิจกรรมต่างๆ ในวันดังกล่าวเป็นประจำทุกปี เพื่อแสดงออกถึงความสำนึกในพระมหากรุณาธิคุณอย่างหาที่สุดมิได้

**การจัดการศึกษา**
สถาบันเทคโนโลยีราชมงคล มีภารกิจหลักคือ จัดการศึกษา (ระดับต่ำกว่าปริญญาตรี ระดับปริญญาตรี และระดับบัณฑิตศึกษา) ทำการวิจัยสิ่งประดิษฐ์ นวัตกรรม ให้บริการทางวิชาการแก่สังคม ทำนุบำรุงศาสนาศิลปวัฒนธรรม และอนุรักษ์สิ่งแวดล้อม

**มหาวิทยาลัยเทคโนโลยีราชมงคล**
สถาบันเทคโนโลยีราชมงคล ได้รับการยกฐานะขึ้นเป็นมหาวิทยาลัยเทคโนโลยีราชมงคล 9 แห่ง ตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งประกาศในราชกิจจานุเบกษา วันที่ 18 มกราคม พ.ศ. 2548
*มหาวิทยาลัยเทคโนโลยีราชมงคลธัญบุรี
*มหาวิทยาลัยเทคโนโลยีราชมงคลกรุงเทพ
*มหาวิทยาลัยเทคโนโลยีราชมงคลรัตนโกสินทร์
*มหาวิทยาลัยเทคโนโลยีราชมงคลล้านนา
*มหาวิทยาลัยเทคโนโลยีราชมงคลอีสาน
*มหาวิทยาลัยเทคโนโลยีราชมงคลศรีวิชัย
*มหาวิทยาลัยเทคโนโลยีราชมงคลตะวันออก
*มหาวิทยาลัยเทคโนโลยีราชมงคลสุวรรณภูมิ
*มหาวิทยาลัยเทคโนโลยีราชมงคลพระนคร
จากหนังสือจารึกราชมงคลกับคำกล่าวของท่าน ศาสตราจารย์สวาสดิ์ ไชยคุณา อธิการบดีท่านแรก ผู้บุกเบิกสถาบันฯ กล่าวถึงการพระราชทานปริญญาบัตรครั้งแรกของสถาบันไว้ว่า ล้นเกล้าฯพระปิยมหาราชปลดปล่อยทาสให้เป็นไทยฉันใด พระบาทสมเด็จพระเจ้าอยู่หัวรัชกาลปัจจุบันทรงปลดปล่อยนักเรียนอาชีวฯชั้นสองให้เป็นไทฉันนั้น
นับจากปีแรกทีได้เริ่มสถาปนาวิทยาลัยเทคโนโลยีและอาชีวศึกษา ในปี 2518 และดำเนินการเรียนการสอนเรื่อยมาจนกระทั่งมาถึงวันแห่งความภาคภูมิใจ อีกหกปีต่อมา ในปี 2524 เป็นวันแห่งสำเร็จและภาคภูมิใจสูงสุดของชาวราชมงคล เมื่อบัณฑิตอาชีวศึกษาซึ่งพัฒนามาจากนักเรียนชั้นสองของสังคม มีโอกาสรับพระราชทานปริญญาบัตรกับพระหัตถ์พระองค์เอง พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรผู้ทรงเปี่ยมด้วยพระมหากรุณาธิคุณอย่างสูงสุด เสด็จมาพระราชทานปริญญาบัตรครั้งแรกของบัณฑิตวิทยาลัยเทคโนโลยีและอาชีวศึกษา ณ อาคารใหม่ สวนอัมพร ในปีพุทธศักราช 2524 และอีกสามครั้งคือ ปีพุทธศักราช 2527, ปีพุทธศักราช 2530, และในปี 2533 และทรงพระกรุณาพระราชทานชื่อสถาบันให้ใหม่ว่า สถาบันเทคโนโลยีราชมงคล ซึ่งหมายถึงสถาบันเทคโนโลยีอันเป็นมิ่งมงคลแห่งพระราชา ได้เสด็จมาพระราชทานปริญญาบัตรในนามมงคลใหม่ สถาบันเทคโนโลยีราชมงคล อีกครั้งในปีพุทธศักราช 2533 ตั้งแต่ในปีพุทธศักราช 2534 เป็นต้นมาก็ทรงพระกรุณาฯโปรดเกล้าฯให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาพระราชทานปริญญาบัตรแด่บัณฑิตเป็นประจำทุกปี จนถึงปัจจุบัน พิธิพระราชทานปริญญาบัตรตั้งแต่ครั้งนั้นจนถึงปัจจุบันเป็นประจำทุกปี
หมวดหมู่:มหาวิทยาลัยเทคโนโลยีราชมงคล
ร
หมวดหมู่:วันสำคัญในเดือนกันยายน
ลายเครือเถา

ไฟล์:ThaiDoor1.jpg|thumb|right|240px|ประตูลายรดน้ำ วัดพงษ์สุนันท์ จังหวัดแพร่
ลายเครือเถา เป็นลายพื้นฐานอีกแบบหนึ่งที่สำคัญของลายไทย นอกเหนือจากลายกระจัง ลายกระหนก ลายประจำยาม ลายประเภทนี้จะเขียนในลักษณะคดโค้งหลายแนว แตะหรือสอดสลับกัน คล้ายการเกี่ยวพันของเถาวัลย์ โดยมีกระหนกออกจากกาบหุ้มเถาไว้


**ประเภทของลายเครือเถา**
ลายเครือเถาแบ่งเป็นประเภทใหญ่ ๆ ได้ 3 ประเภทคือ- ลายเครือเถาหางโต- ลายเครือเถาใบเทศ- ลายเครือเถาเปลว

**ตัวอย่างที่พบเห็นลายเครือเถา**
 บริเวณหน้าบัน- บานประตู หน้าต่าง หรือตู้ลายรดน้ำ หรือประดับมุก- ลายดอกผ้า ลายปักไหม

**หนังสืออ่านเพิ่ม**
 โพธิ์ ใจอ่อนน้อม คู่มือลายไทย  โรงพิมพ์ธนาคารออมสิน พ.ศ. 2522. - พระเทวาภินิมมิต สมุดตำราลายไทย โรงพิมพ์คุรุสภา พ.ศ. 2530. ISBN 974-0038-44-1- สันติ เล็กสุขุม กระหนกในดินแดนไทย  สำนักพิมพ์มติชน พ.ศ. 2539. ISBN 974-7120-30-5

**แหล่งข้อมูลอื่น**
  พุทธศิลปะสถาปัตยกรรม ภาคต้น โดย พระพรหมพิจิตร-  จิตรธานี date=2007-08-14  
หมวดหมู่:ลายไทย
ฤดูร้อน

ไฟล์:Field Hamois Belgium Luc Viatour.jpg|thumb|ฤดูร้อนในประเทศเบลเยี่ยม
ฤดูร้อน หรือ คิมหันตฤดู เป็นฤดูที่มีอากาศร้อนที่สุดในปี ฤดูร้อนในเขตอบอุ่นและเขตหนาวของซีกโลกเหนืออยู่ระหว่างฤดูใบไม้ผลิและฤดูใบไม้ร่วง โดยทั่วไปคือตั้งแต่ 21 มิถุนายน (วันครีษมายัน) ถึง 21 กันยายน (วันศารทวิษุวัต) ในฤดูร้อนกลางวันจะยาวกว่ากลางคืน โดยความยาวของวันจะเริ่มลดลงเมื่อสิ้นฤดูร้อน ในวันวิษุวัต เป็นวันที่เริ่มต้นของฤดูร้อนในแต่ละพื้นที่มีความแตกต่างกัน ตามสภาพแวดล้อม สังคม และวัฒนธรรม
ในทางโหราศาสตร์จีน ฤดูร้อนจะเริ่มต้นตั้งแต่ประมาณวันที่ 5 พฤษภาคม คือเมื่อ jiéqì (ปฏิทินโหราศาสตร์จีน) เข้าสู่สภาวะ lìxià (立夏) และจบลงราววันที่ 6 สิงหาคม

**อ้างอิง**
ร้อน
ฤดูหนาว

ฤดูหนาว หรือ เหมันตฤดู เป็นฤดูที่มีอากาศหนาวที่สุดในปี ฤดูหนาวในเขตอบอุ่นและเขตหนาวของซีกโลกเหนือ โดยทั่วไปจะมีระยะเวลาตั้งแต่ 22 ธันวาคม ถึง 22 มีนาคม ของทุกปี เริ่มตั้งแต่กลางเดือนตุลาคมไปจนถึงกลางเดือนกุมภาพันธ์ ในระยะนี้ลมมรสุมตะวันออกเฉียงเหนือได้พัดปกคลุมประเทศไทย ทำให้อุณหภูมิลดลงทั่วไป อากาศจะหนาวเย็น ยกเว้นภาคใต้ของประเทศไทยอุณหภูมิจะลดลงได้บ้างเป็นครั้งคราวและจะมีฝนตกตามชายฝั่งทะเลตะวันออก ตั้งแต่สุราษฎร์ธานีลงไปจนถึงนราธิวาส

**อ้างอิง**
หนาว
หมวดหมู่:ฤดูหนาว
ปลาตอง

ปลาตอง (Clown knifefishes, Featherbackfishes) เป็นสกุลปลากระดูกแข็งที่อยู่ใน วงศ์ปลากราย (Notoperidae) อันดับปลาลิ้นกระดูก (Osteoglossiformes) ใช้ชื่อสกุลว่า Chitala (/ไค-ตา-ลา/)

**ลักษณะ**
มีรูปร่างโดยรวมคือ มีลำตัวแบนข้างมาก ครีบอกเล็กมาก ครีบหลังเล็ก ส่วนหัวมีขนาดเล็ก ตาโต ปากกว้าง โดยมีมุมปากอยู่เลยดวงตาไปอีก สันหลังยกสูง มีจุดเด่นคือ ครีบท้องที่ติดกับครีบก้นเป็นแนวเดียวกัน ซึ่งจะเคลื่อนไหวอย่างพริ้วไหวมากเมื่อว่ายน้ำ จนได้ชื่อในภาษาอังกฤษว่า "ปลาขนนก" (Featherbackfish) หรือ "ปลาใบมีด" (Knifefish) และเหตุที่ได้ชื่อว่า "ปลาตอง" ในภาษาไทย เนื่องจากมีรูปร่างแบนเหมือนใบตอง มีลายเส้นจาง ๆ เป็นบั้งอยู่ตามแนวของลำตัว ที่ฐานครีบหูมีจุดสีดำ และมีจุดเด่นอีกประการ คือ มีจุดสีน้ำตาลเข้มหรือสีดำอยู่ในช่วงท้ายของลำตัว ซึ่งแตกต่างออกไปตามชนิดและอายุวัยของปลา ซึ่งปลาในวัยอ่อนจุดเหล่านี้มักจะรวมตัวกันดูไม่ชัดเจน แต่จะแตกกระจายเห็นเด่นชัดเจนเมื่อปลาโตขึ้น และยังถือได้ว่าเป็นลวดลายเฉพาะในแต่ละตัวอีกด้วย สีของตัวปลาในธรรมชาติแล้วมักจะออกสีขาวนวล แต่เมื่อจับขึ้นมาแล้วจะค่อย ๆ กลายเป็นสีคล้ำขึ้น ๆ 
อาศัยอยู่รวมกันเป็นฝูงขนาดเล็กในแม่น้ำและลำคลองทั่วไป พบกระจายพันธุ์ตั้งแต่อนุทวีปอินเดีย, อินโดจีน จนถึงเกาะบอร์เนียว และเกาะสุมาตรา ในอินโดนีเซีย โดยกินอาหารจำพวก ปลาขนาดเล็กและสัตว์น้ำชนิดอื่น
จัดเป็นปลาขนาดใหญ่ โดยมีความยาวเต็มที่ประมาณ 1 เมตร และอาจยาวได้ถึง 1.5 เมตร ในบางชนิด ขยายพันธุ์ด้วยการวางไข่ติดกับวัสดุใต้น้ำ เช่น ก้อนหินหรือตอม่อของสะพาน โดยไข่มีลักษณะสีขาวขุ่น โดยที่ทั้งปลาตัวผู้และตัวเมียช่วยกันดูแลไข่ จำนวนไข่ปริมาณ 500–1,000 ฟอง ใช้เวลาฟักเป็นตัวประมาณ 7 วัน  

**การจำแนก**
ปลาตองแบ่งออกได้เป็น 6 ชนิด ได้แก่
มีความสำคัญต่อมนุษย์ในแง่ของการเป็นปลาเศรษฐกิจ ซึ่งมีการบริโภคด้วยการปรุงสดและแปรรูปเป็นอาหารประเภทต่าง ๆ เช่น ลูกชิ้น, ทอดมัน หรือห่อหมก และยังนิยมเลี้ยงเป็นปลาสวยงามอีกด้วย โดยเฉพาะอย่างยิ่งในชนิด C. ornata  โดยเฉพาะตัวที่สีกลายเป็นสีเผือกหรือสีที่แปลกออกไปเหมือนสีทองคำขาว เป็นต้น
อนึ่ง ปลาในสกุล Chitala เคยอยู่จัดอยู่ในสกุลเดียวกับ Notopterus โดยถือเป็นสกุลย่อย แต่ปัจจุบันได้แยกออกมาต่างหาก เนื่องจาก ไทสัน โรเบิร์ตส์ นักมีนวิทยาชาวอเมริกันได้ศึกษาและทำการอนุกรมวิธานแยกออกมาในปี ค.ศ. 1992 เพราะมีลักษณะสำคัญที่แตกต่างกัน 3 ประการคือ 
# กระดูกกะโหลกหัวด้านหลังเว้าลึก 
# มุมปากยื่นเลยขอบนัยน์ตา 
# เกล็ดที่หัวมีขนาดเล็กกว่าหรือเท่ากับเกล็ดบนลำตัว 
ซึ่งปลาที่อยู่ในสกุล Notopterus นี้ก็เหลือเพียงชนิดเดียวเท่านั้น คือ Notopterus notopterus ซึ่งมีขนาดเล็กกว่ามาก และมีส่วนลาดที่สันหลังน้อยกว่า ส่วนหน้ากลมมน อีกทั้งความกว้างของปากก็ไม่ยาวจนเลยลูกตา

**ดูเพิ่ม**
ปลาสลาด

**อ้างอิง**
อ้างอิง
บรรณานุกรม
*isbn=974-00-8738-8

**แหล่งข้อมูลอื่น**
หมวดหมู่:วงศ์ปลากราย
หมวดหมู่:สกุลปลากราย
จักรพรรดินีมารีเยีย อะเลคซันโดรฟนาแห่งรัสเซีย

จักรพรรดินีมารีเยีย อะเลคซันดรอฟนา (Мария Александровна) หรือพระนามเดิม เจ้าหญิงมารีแห่งเฮ็สเซินและริมไรน์ (8 สิงหาคม ค.ศ. 1824 – 3 มิถุนายน ค.ศ. 1880) เป็นจักรพรรดินีแห่งรัสเซีย ในฐานะพระมเหสีองค์แรกและที่ปรึกษาทางการเมืองในจักรพรรดิอะเลคซันดร์ที่ 2 แห่งรัสเซียพระองค์เป็นหนึ่งในผู้ก่อตั้งสภากาชาดรัสเซีย

**พระชนม์ชีพช่วงแรก**
มารีเป็นพระธิดาองค์สุดท้องในจำนวนพระโอรส-ธิดาเจ็ดองค์ใน ลูทวิชที่ 2 แกรนด์ดยุกแห่งเฮ็สเซิน กับเจ้าหญิงวิลเฮ็ลมีเนอแห่งบาเดิน แต่มีผู้เชื่อกันว่าบิดาที่แท้จริงของพระโอรส-ธิดาสี่องค์สุดท้ายคือ บารอนเอากุสท์ ฟ็อน เซนาร์เซลนส์ เดอ การ์ซี แต่เพื่อหลีกเลี่ยงเรื่องเอื้อฉาว แกรนด์ดยุกลูทวิชจึงทรงรับเลี้ยงดูพระองค์และพระเชษฐาคือเจ้าชายอเล็คซันเดอร์ ส่วนพระโอรส-ธิดาอีก 2 องค์นั้นสิ้นพระชนม์ตั้งแต่ทรงพระเยาว์

**การอภิเสกสมรส**
ในปี ค.ศ. 1839 ซาเรวิชอะเลคซันดร์ นีโคลาเยวิชทรงสเด็จท่องเที่ยวยุโรปเพื่อทรงหาพระชายา และทรงตกหลุมรักเจ้าหญิงมารีซึ่งขณะนั้นมีพระชนมายุ 14 พรรษา พระองค์ทรงอภิเสกสมรสในวันที่ 16 เมษายน ค.ศ. 1841 ถึงแม้พระองค์จะทรงตระหนักถึงความ "ผิดปกติ" ที่เกิดขึ้นของพระชายา พระราชมารดา จักรพรรดินีอะเลคซันดรา เฟโอโดรอฟนาแห่งรัสเซีย (ชาร์ล็อทเทอแห่งปรัสเซีย)  ทรงคัดค้าน แต่ซาเรวิชก็ทรงยืนยันในความต้องการของพระองค์
เจ้าหญิงมารีทรงเป็นคนขี้อาย เข้มงวด ไม่มีรสนิยมในการแต่งพระองค์ ทรงไม่โปรดการสนทนา และไร้ซึ่งเสน่ห์ สภาพอากาศของเซนต์ปีเตอส์เบิร์กนั้นไม่ดีต่อสุขภาพของพระองค์ มารีได้รับการถ่ายทอดจากพระมารดาเรื่องการไอและการเป็นไข้ที่เกิดขึ้นเป็นประจำ พระองค์เป็นพระมารดาของพระโอรส-ธิดาแปดพระองค์ ซึ่งการทรงครรภ์นั้นก็มาพร้อมกับพระพลานามัยที่ไม่สู้ดีนักของพระองค์
อะเลคซันดร์มีพระสนมลับๆ เป็นจำนวนมาก ทรงมีโอรส-ธิดาสามคนกับพระสนมที่ทรงโปรดปรานอย่าง เจ้าหญิงเยกาเจรีนา ดอลกูรูโควา ซึ่งพระองค์ได้แต่งงานกับเธอหลังจากเวลาไม่ถึงเดือนหลังการสิ้นพระชนม์ของพระมเหสี

**แหล่งข้อมูลอื่น**
http://www.mariagessen.narod.ru/
ม
หมวดหมู่:เซซาเรฟนาแห่งรัสเซีย
ม
หมวดหมู่:บุคคลจากดาร์มชตัท
หมวดหมู่:แกรนด์ดัชเชสแห่งรัสเซีย
หมวดหมู่:แกรนด์ดัชเชสแห่งฟินแลนด์
หมวดหมู่:ตระกูลเฮ็สเซิน-ดาร์มชตัท
ข้าวโอ๊ต

ข้าวโอ๊ต เป็นธัญพืชชนิดหนึ่ง ใช้เป็นอาหารของมนุษย์และสัตว์

**ประเทศที่ผลิตข้าวโอ๊ตมากที่สุด**
10 อันดับแรก (พ.ศ. 2548) ได้แก่
# รัสเซีย: 6.1 ล้านตัน
# แคนาดา: 3.3 ล้านตัน
# สหรัฐอเมริกา: 1.7 ล้านตัน
# โปแลนด์: 1.3 ล้านตัน
# ฟินแลนด์: 1.2 ล้านตัน
# ออสเตรเลีย: 1.1 ล้านตัน
# เยอรมนี: 1.0 ล้านตัน
# เบลารุส: 0.8 ล้านตัน
# จีน: 0.8 ล้านตัน
# ยูเครน: 0.8 ล้านตัน
หมวดหมู่:ธัญพืช
หมวดหมู่:หญ้า
หมวดหมู่:อาหารหลัก
วงศ์ปลากระบอก

วงศ์ปลากระบอก (วงศ์: Mugilidae (/มู-จิ-ลิ-ดี/)) เป็นปลากระดูกแข็งวงศ์หนึ่ง ที่อยู่ในอันดับ Mugiliformes นับเป็นวงศ์เดียวที่อยู่ในอันดับนี้
ปลากระบอกมีรูปร่างโดยรวมเรียวยาวค่อนข้างกลมเป็นทรงกระบอก  ปากเล็ก มีครีบหลัง 2 ตอน  เป็นปลาที่พบได้ทั้งในน้ำจืด, น้ำกร่อย และทะเล มีตาทรงกลมโต  พบทั่วไปในทั้งในทวีปยุโรป, อเมริกาเหนือ และทวีปเอเชีย เช่น อินโด-แปซิฟิก,   ฟิลิปปิน     และออสเตรเลีย   มีพฤติกรรมอยู่รวมเป็นฝูง มีความปราดเปรียวว่องไว  เกล็ดโดยมากเป็นสีเงินเหลือบเขียวหรือเทาขนาดใหญ่
ปลากระบอก สามารถแบ่งออกได้เป็นสกุล 17 สกุล ประมาณ 80 ชนิด โดยมีชนิดที่สำคัญ ๆ เป็นที่รู้จักกันดี อาทิ ปลากระบอกท่อนใต้ (Liza vaigiensis), ปลากระบอกดำ (L. parsia), ปลากระบอกขาว (L. seheli) เป็นต้น
เป็นปลาที่เป็นที่นิยมในการตกปลา และเป็นปลาเศรษฐกิจ มีการเพาะเลี้ยงขยายพันธุ์ในในเชิงการประมง

**สกุล**
 Agonostomus (3 ชนิด)- Aldrichetta (มีชนิดเดียว)- Cestraeus (3 ชนิด)- Chaenomugil (มีชนิดเดียว)- Chelon (3 ชนิด)- Crenimugil (2 ชนิด)- Joturus (มีชนิดเดียว)- Liza (24 ชนิด)- Moolgarda (มีชนิดเดียว)- Mugil (17 ชนิด)- Myxus (4 ชนิด)- Neomyxus (2 ชนิด)- Oedalechilus (2 ชนิด)- Rhinomugil (2 ชนิด)- Sicamugil (2 ชนิด)- Valamugil (9 ชนิด)- Xenomugil (มีชนิดเดียว)
โดยที่ปลากระบอก มีชื่อเรียกในภาษาไทยแตกต่างออกไปตามแต่ละท้องที่ อาทิ ในภาษาใต้จะเรียกว่า "กระเมาะ",  "ละเมาะ", "ยมก" หรือ "มก" เป็นต้น 

**อ้างอิง**

**แหล่งข้อมูลอื่น**
 Mugiliformes 
หมวดหมู่:ปลาที่พบในประเทศไทย
หมวดหมู่:ปลาน้ำเค็ม
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาเศรษฐกิจ
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาแบ่งตามวงศ์
หมวดหมู่:ปลาแบ่งตามตระกูล
จักรพรรดินีเยลีซาเวตา อเล็กเซเยฟนา (ลูอีเซอแห่งบาเดิน)

เจ้าหญิงลูอีเซอแห่งบาเดิน  (24  มกราคม ค.ศ. 1779 – 16 พฤษภาคม ค.ศ. 1826) ภายหลังเป็นที่รู้จักในพระนาม จักรพรรดินีเยลีซาเวตา อะเลคเซยีฟนา (Елизавета Алексеевна) จักรพรรดินีแห่งรัสเซียระหว่างอภิเษกสมรสกับจักรพรรดิอะเลคซันดร์ที่ 1

**หมายเหตุ**

**อ้างอิง**
1826
อ
หมวดหมู่:เซซาเรฟนาแห่งรัสเซีย
อ
หมวดหมู่:บุคคลจากรัฐบาเดิน-เวือร์ทเทิมแบร์ค
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
หมวดหมู่:แกรนด์ดัชเชสแห่งรัสเซีย
หมวดหมู่:แกรนด์ดัชเชสแห่งฟินแลนด์
หมวดหมู่:ราชวงศ์เซริงเงิน
ผักหวานบ้าน

ผักหวานบ้าน (Sauropus androgynus) ภาษากะเหรี่ยงเรียก ตาเชอเด๊าะ  เป็นผักพื้นเมืองที่เป็นไม้พุ่มขนาดกลาง แตกกิ่งโน้มลงด้านล่าง ใบเดี่ยว ก้านใบสั้น ดอกเดี่ยว ออกตามซอกใบ ก้านดอกห้อยลง ดอกแยกเพศ กลีบรวมอวบน้ำ ใบผักหวานบ้านนั้นมีส่วนที่คล้ายใบมะยม แต่ว่าแตกต่างจากใบมะยมตรงที่ผักหวานบ้านจะมีนวลสีขาว ๆ บนหน้าใบ  
ผักหวานบ้านเป็นผักชนิดหนึ่งที่มีคุณค่าทางโภชนาการสูงมาก  นอกจากนั้น สารสกัดด้วยเอทานอลยังมีฤทธิ์ทางอัลลีโลพาที สามารถยับยั้งการเจริญของคะน้าได้ ชาวกะเหรี่ยงนำยอดอ่อนและใบอ่อนลวกหรือต้ม รับประทานกับน้ำพริก หรือใส่ในแกงปลาแห้ง

**อ้างอิง**
หมวดหมู่:วงศ์มะขามป้อม
หมวดหมู่:พืชที่รับประทานได้
หมวดหมู่:ผักกินใบ
หมวดหมู่:จักรพรรดินีรัสเซีย

หมวดหมู่:จักรพรรดินี


หมวดหมู่:จักรวรรดิรัสเซีย
ja:Category:ロシア皇后
หมวดหมู่:บุคคลจากมอสโก
พะยูง

พะยูง (Dalbergia cochinchinensis) เป็นต้นไม้เนื้อแข็งที่เนื้อไม้มีลวดลายสวยงามชนิดหนึ่ง จัดเป็นไม้เศรษฐกิจที่มีราคาสูงอย่างหนึ่งและมีความเชื่อว่าเป็นไม้มงคล มีชื่อพื้นเมืองอื่น ๆ อีกคือ ขะยุง, พยุง, แดงจีน และประดู่เสน
พะยูงเป็นพันธุ์ไม้พระราชทานเพื่อปลูกเป็นมงคลจังหวัดหนองบัวลำภู ต้นไม้ชนิดนี้เป็นต้นไม้ชนิดที่มีไม้เนื้อแข็งมีราคา พบในกัมพูชา, ลาว, ไทย และเวียดนาม ใน ค.ศ. 2022 มีการเลื่อนสถานะไปเป็นเสี่ยงขั้นวิกฤติต่อการสูญพันธุ์ โดยมีสาเหตุจากการลักลอบตัดไม้และนำเข้าหรือส่งออกอย่างผิดกฎหมาย นักอนุรักษ์คาดการณ์ว่าต้นไม้ชนิดนี้จะสูญพันธุ์ภายใน 10 ปี (ใน ค.ศ. 2026)

**ลักษณะทางพฤกษศาสตร์**
พะยูงเป็นไม้ต้น ผลัดใบ สูง 15–25 เมตร เปลือกสีเทาเรียบ ใบเป็นช่อแบบขนนกปลายใบเดี่ยว เรียงสลับ ใบย่อยเรียงสลับจำนวน 7–9 ใบ ขนาดกว้าง 3–4 เซนติเมตร ยาว 4–7 เซนติเมตร ปลายใบแหลม โคนใบสอบ ผิวใบด้านบนสีเขียวเข้ม ท้องใบสีจาง ดอก ขนาดเล็กสีขาว กลิ่นหอมอ่อน ออกรวมกันเป็นช่อตามง่ามใบ และตามปลายกิ่ง ผล เป็นฝักรูปขอบขนานแบนบางขนาดกว้าง 1.2 เซนติเมตร ยาว 4–6 เซนติเมตร มีเมล็ด 1–4 เมล็ด

**ดูเพิ่ม**
 รายชื่อพันธุ์ไม้มงคลพระราชทานประจำจังหวัด

**อ้างอิง**

**แหล่งข้อมูลอื่น**
 Forestry officials have seized more than 200 logs of protected phayung- Phayung fight crosses border
หมวดหมู่:ต้นไม้ประจำจังหวัดของไทย
หมวดหมู่:วงศ์ย่อยถั่ว
หมวดหมู่:พืชตรึงไนโตรเจน
ถนนมิตรภาพ (แก้ความกำกวม)

ถนนมิตรภาพ อาจหมายถึง- ถนนมิตรภาพ ทางหลวงแผ่นดินหมายเลข 2 สายสระบุรี–สะพานมิตรภาพที่หนองคาย (เขตแดนไทย/ลาว)- ทางหลวงแผ่นดินหมายเลข 12 ช่วงพิษณุโลก–หล่มสัก ซึ่งมีชื่อเรียกว่า ถนนมิตรภาพ
อภินันท์ ปวนะฤทธิ์

อภินันท์ ปวนะฤทธิ์  (6 กุมภาพันธ์ 2489 -) อดีตรองปลัดกระทรวงการต่างประเทศ และ รองเลขาธิการนายกรัฐมนตรีฝ่ายบริหาร สำนักเลขาธิการนายกรัฐมนตรี  จบการศึกษารัฐศาสตร์บัณฑิต มหาวิทยาลัยเวอร์จิเนีย สหรัฐอเมริกา

**ประวัติ**
พ.ศ. 2511-2518  เลขานุการตรี กรมการเมือง, กระทรวงการต่างประเทศ
*พ.ศ. 2518-2521  เลขานุการโท, สถานเอกอัครราชทูต ณ กรุงโตเกียว 
*พ.ศ. 2521-2524  หัวหน้ากอง กรมอาเซียน, กระทรวงการต่างประเทศ 
*พ.ศ. 2524-2527  รองผู้แทนถาวรแห่งประเทศไทยประจำสหประชาชาติ ณ นครนิวยอร์ก 
*พ.ศ. 2527-2529  รองอธิบดีกรมการเมือง, กระทรวงการต่างประเทศ 
*พ.ศ. 2529-2531  รองอธิบดีกรมอาเซียน, กระทรวงการต่างประเทศ 
*พ.ศ. 2531-2532  เอกอัครราชทูตประจำกระทรวงฯ รับผิดชอบภูมิภาคอเมริกา, กระทรวงการต่างประเทศ 
*พ.ศ. 2532-2535  เอกอัครราชทูต ณ กรุงโคลัมโบ และเอกอัครราชทูต ประจำสาธารณรัฐมัลดีฟส์
*พ.ศ. 2535-2538  เอกอัครราชทูต ณ กรุงออสโล 
*พ.ศ. 2538-2543  อธิบดีกรมยุโรป, กระทรวงการต่างประเทศ  
*พ.ศ. 2543-2545  รองปลัดกระทรวงการต่างประเทศ, กระทรวงการต่างประเทศ 
*พ.ศ. 2545-2549  รองเลขาธิการนายกรัฐมนตรีฝ่ายบริหาร สำนักเลขาธิการนายกรัฐมนตรี  

**เครื่องราชอิสริยาภรณ์**

**อ้างอิง**
หมวดหมู่:นักการทูตชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
เหรียญ 1 เซนต์ (ยูโร)

เหรียญ 1 เซนต์ เป็นเหรียญของเงินสกุลยูโร มีเส้นผ่านศูนย์กลาง 16.25 มม. น้ำหนัก 2.30 กรัม เหรียญ 1 เซนต์ในแต่ละประเทศจะมีภาพด้านหลังเหมือนกันและมีภาพด้านหน้าแตกต่างกัน
หมวดหมู่:หน่วยเงินยูโร
ลีโอนาร์โด ดิแคพรีโอ

ลีโอนาร์โด วิลเฮล์ม ดิแคพรีโอ (Leonardo Wilhelm DiCaprio; เกิด 11 พฤศจิกายน ค.ศ. 1974) เป็นนักแสดงชาวอเมริกัน ผู้ชนะรางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์ดรามา และได้รับการเสนอชื่อเข้าชิงรางวัลแบฟตา ค.ศ. 2014 ดิแคพรีโอยังได้รับการยกย่องให้เป็นนักแสดงแห่งปีที่งานเทศกาลฮอลลีวูดฟิล์ม และใน ค.ศ. 2016 เขากวาดรางวัลด้านการแสดงในสาขานักแสดงนำชายยอดเยี่ยมจากภาพยนตร์เรื่อง ต้องรอด หลายสถาบันรวมถึงรางวัลออสการ์, รางวัลแบฟตา และรางวัลลูกโลกทองคำอีกด้วย

**ประวัติ**
พ.ศ. 2533 หลังจากที่เขาเข้าเรียนเกี่ยวกับภาพยนตร์ Mickey's Safety Club ก็เป็นโอกาสให้เขาได้เล่นละครชุดทางโทรทัศน์ ในบทจอช (Josh) กับเรื่อง กลิ้ง..งับ…งับ 3 ใน พ.ศ. 2534 และเขาได้บทประจำในซิตคอมเรื่อง Growing Pains บทแจ้งเกิดในภาพยนตร์ของเขาคือเมื่อผู้กำกับการแสดง ไมเคิล เคตัน-โจนส์ คัดเลือกเขาให้รับบทยอดนิยมเป็นโทเบียส วุล์ฟ ในภาพยนตร์ดัดแปลงอัตชีวประวัติของวุล์ฟเรื่อง ขอเพียงใครซักคนที่เข้าใจ แสดงร่วมกับ โรเบิร์ต เดอ นีโร และเอลเลน บาร์กกิน
ต่อมาดิแคพรีโอได้แสดงร่วมกับจอห์นนี เดปป์ ใน พ.ศ. 2536 เรื่อง รักแท้เลือกไม่ได้ ได้รับการเสนอชื่อชิงรางวัลออสการ์และลูกโลกทองคำเป็นครั้งแรกจากผลงานในบทชายหนุ่มพิการทางปัญญา นอกเหนือจากนั้นเขาได้รับรางวัล National Board of Review Award ด้าน Best Supporting Actor และรางวัล Los Angeles Film Critics Association’s New Generation Award
ใน พ.ศ. 2538 เขาได้รับบทในหนังตะวันตกเรื่อง เพลิงเจ็บกระหน่ำแหลก แสดงกับชารอน สโตน และจีน แฮกแมน กำกับโดยแซม ไรมีและรับบทเป็น จิม คาร์โรล คนติดยาในภาพยนตร์เรื่อง ขอเป็นคนดีไม่มีต่อรอง และต่อมาได้รับบทเป็นอาร์ตูร์ แร็งโบ กวีที่มีปัญหาทางเพศในหนังของแอกนีซกา ฮอลแลนด์ เรื่อง รักนี้โลกห้ามยาก
พ.ศ. 2539 ในปีถัดมา ดิแคพรีโอแสดงในภาพยนตร์เรื่อง โรมิโอ + จูเลียต ของแบซ เลอร์แมนน์ ส่งผลทำให้เขาได้รับรางวัล Best Actor Award ที่ Berlin International Film Festival ในปีเดียวกันเขาร่วมทีมดารากับเมอรีล สตรีป ไดแอน คีตัน และโรเบิร์ต เดอ นีโร ในภาพยนตร์เรื่อง เชื่อมใจสายใยรัก ที่ได้รับการเสนอชื่อเข้าชิงรางวัล SAG Award สาขา Best Ensemble Cast
ใน พ.ศ. 2540 ดิแคพรีโอได้แสดงในภาพยนตร์เรื่อง ไททานิก  ซึ่งทำให้เขาได้รับการเสนอชื่อเข้าชิงรางวัลลูกโลกทองคำ สำหรับภาพยนตร์เรื่องไททานิกได้รับรางวัลออสการ์ 11 รางวัล รวมทั้ง Best Picture และยังคงเป็นภาพยนตร์ที่ทำรายได้อันดับ 2 ของโลกรองจากเรื่อง อวตารอีกด้วย ต่อมาเขาแสดงสองบทบาทในเรื่อง คนหน้าเหล็กผู้พลิกแผ่นดิน และหลังจากนั้นได้แสดงในเรื่อง เดอะบีช ที่มีบางฉากถ่ายทำในประเทศไทย และต่อมาในภาพยนตร์ของวูดดี อัลเลน เรื่อง Celebrity
ในภาพยนตร์เรื่อง เรื่อง จับให้ได้ถ้านายแน่จริง ใน พ.ศ. 2545 กำกับการแสดงโดยสตีเวน สปิลเบิร์ก ดิแคพรีโอได้รับการเสนอชื่อเข้าชิงรางวัลลูกโลกทองคำเป็นครั้งที่ 3 สำหรับบทบาทแฟรงค์ อบาเนล และต่อมาในปีเดียวกัน เขาได้แสดงในภาพยนตร์ดรามาเรื่อง Gangs of New York เป็นการร่วมงานครั้งแรกของเขากับมาร์ติน สกอร์เซซี ผู้กำกับการแสดง

**ผลงานการแสดง**

**ภาพยนตร์**

**แหล่งข้อมูลอื่น**
 138
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายรัสเซีย
หมวดหมู่:บุคคลจากลอสแอนเจลิส
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:อินเทอร์เน็ตมีม
หมวดหมู่:ภาษาในประเทศอาเซอร์ไบจาน

อาเซอร์ไบจาน
อาเซอร์ไบจาน
อาเซอร์ไบจาน
หมวดหมู่:ประเทศอาเซอร์ไบจาน
เหรียญ 2 เซนต์ (ยูโร)

เหรียญ 2 เซนต์ เป็นเหรียญของเงินสกุลยูโร มีเส้นผ่านศูนย์กลาง 18.75 มม. น้ำหนัก 3.06 กรัม เหรียญ 2 เซนต์ในแต่ละประเทศจะมีภาพด้านหลังเหมือนกันและมีภาพด้านหน้าแตกต่างกัน
หมวดหมู่:หน่วยเงินยูโร
เหรียญ 5 เซนต์ (ยูโร)

เหรียญ 5 เซนต์ เป็นเหรียญของเงินสกุลยูโร มีเส้นผ่านศูนย์กลาง 21.25 มม. น้ำหนัก 3.92 กรัม เหรียญ 5 เซนต์ในแต่ละประเทศจะมีภาพด้านหลังเหมือนกันและมีภาพด้านหน้าแตกต่างกัน
หมวดหมู่:หน่วยเงินยูโร